b'\n_START_ARTICLE_\nCandice Crawford\n_START_SECTION_\nOsebno \xc5\xbeivljenje\n_START_PARAGRAPH_\nCandice Loren Crawford se je rodila 16. decembra 1986 v Lubbocku, Teksas, Zdru\xc5\xbeene dr\xc5\xbeave Amerike, kot h\xc4\x8di dermatologa Chrisa in u\xc4\x8diteljice Dane. Ima tudi starej\xc5\xa1ega brata Chaca, igralca. Vzgojena je bila v Dallasu. Hodila je na \xc5\xa1olo Trinity Christian Academy v Addisonu, nastopala pa je tudi na tekmovanju Miss Texas Teen USA v letih 2003 in 2005: obakrat je zasedla tretje mesto._NEWLINE_Po kon\xc4\x8dani srednji \xc5\xa1oli je Candice za\xc4\x8dela obiskovati univerzo University of Missouri v Kolumbiji, Missouri. Medtem je delala kot reporterka na NBC, KOMU-TV, CBS, KTVT in The Blitz. Je tudi aktivna \xc4\x8dlanica \xc5\xbeenskega kluba Pi Beta Phi.\n_START_SECTION_\nKariera\n_START_PARAGRAPH_\nLeta 2003 in leta 2005 je dosegla tretje mesto na tekmovanju Miss Texas Teen USA._NEWLINE_Leta 2007 se je prijavila na Miss Missouri USA 2007, vendar je novembra 2006 na tekmovanju zmagala Amber Seyer. Potem se je prijavila na tekmovanje Miss Missouri USA 2008, kjer je tudi zmagala.'